jkorsvik/nowiki_second_scrape_merged huggingface dataset:
Falskmyntnerne i Sachsenhausen

Falskmyntnerne i Sachsenhausen (originaltittel: Die Fälscher) er en østerriksk-tysk dramafilm utgitt i 2007. 


== Handling ==
Handlingen er hentet fra den sanne historien om falskmyntneren og bohemen Salomon Sorowitsch som etter å ha havnet i en tysk konsentrasjonsleir i 1944 gikk med på å hjelpe nazistene med den organisert falskmyntneroperasjonen «Operasjon Bernhard».
Over 130 millioner britiske pund ble trykket og målet var å slippe sedlene over London med fly i et forsøk på å destabilisere den britiske økonomien. Også andre valutaer skulle forfalskes og spres på samme måte.
To brakker i konsentrasjonsleiren Sachsenhausen ble klargjort for prosjektet og en rekke fanger med spesialkunnskap om falskneri og typografi ble plukket ut fra ulike konsentrasjonsleirer og gitt spesialbehandling som en seng og nok mat.


== Skuespillere ==
Karl Markovics som Salomon Sorowitsch.
August Diehl som Adolf Burger
Devid Striesow som Sturmbannführer Herzog
Veit Stübner som Atze.
Sebastian Urzendowsky som Karloff / Kolya
August Zirner som Dr. Klinger
Martin Brambach som Hauptscharführer Holst
Andreas Schmidt som Zilinski
Tilo Prückner som Hahn.
Lenn Kudrjawizki som Loszek.


== Priser og nominasjoner ==
Den 80. Oscar-utdelingen, 2008
Tildelt: Oscar for beste fremmedspråklige film
Filmfestivalen i Berlin, 2007
Nominert: Gullbjørnen – Stefan Ruzowitzky


== Eksterne lenker ==
(en) Offisielt nettsted 
(en) Die Fälscher – kategori av bilder, video eller lyd på Commons 
(en) Falskmyntnerne i Sachsenhausen på Internet Movie Database 
(no) Falskmyntnerne i Sachsenhausen hos Filmfront 
(sv) Falskmyntnerne i Sachsenhausen i Svensk Filmdatabas 
(da) Falskmyntnerne i Sachsenhausen i Danmark Nationale Filminstitut 
(fr) Falskmyntnerne i Sachsenhausen på Allociné 
(nl) Falskmyntnerne i Sachsenhausen på MovieMeter 
(en) Falskmyntnerne i Sachsenhausen på AllMovie 
(en) Falskmyntnerne i Sachsenhausen på Turner Classic Movies 
(en) Falskmyntnerne i Sachsenhausen på Rotten Tomatoes 
(en) Falskmyntnerne i Sachsenhausen på Metacritic
Anders Gustaf Ekeberg

Anders Gustaf Ekeberg (født 15. januar 1767 i Stockholm, død 11. februar 1813 i Uppsala) var en svensk kjemiker, mest kjent for å ha oppdaget grunnstoffet tantal i 1802.Ekeberg ble tatt opp ved Uppsala universitet i 1784, avla eksamen i 1788, ble dosent innen kjemi i 1794, og laborant i 1799. I 1799 ble han også valgt inn som medlem i Kungliga Vetenskapsakademien.Ekeberg var nevø av Carl Gustaf Ekeberg.


== Referanser ==
Clemens Winkler

Clemens Winkler (født 26. desember 1838, død 8. oktober 1904) var en tysk kjemiker, som oppdaget grunnstoffet Germanium.
Winkler ble født i 1838 i Freiberg, Sachsen i Tyskland. Som nittenåring startet han på universitetet i Freiberg.
Han fant ut etter en stund at, hans kunnskaper overgikk det de lærte på skolen. 
Seksten år etter at han var student på universitetet, ble han utnevnt til å jobbe som professor der.
Han døde den 8. oktober 1904 i Dresden i Tyskland.


== Referanser ==
Orkanen Ioke

Orkanen Ioke (også tyfonen Ioke, internasjonal betegnelse 0612, også kalt super-tyfonen Ioke) var den sterkeste orkanen noen gang registrert i det sentrale Stillehav. Orkanen var ekstremt kraftig, satte flere rekorder og varte særdeles lenge. Ioke nådde status som både kategori 5-orkan og kategori 5-tyfon. 

Ioke rammet ingen permanent befolkede områder i de sentrale og vestlige delene av Stillehavet som en orkan eller tyfon, men den passerte over Johnston Atoll som en kategori 2-orkan og nær Wake Island som en kategori-4 tyfon. Til tross for orkanens styrke led Wake Island bare moderate skader etter besøket av Ioke.
Derimot førte ekstratropiske rester av Ioke til en kraftig storm langs Alaska-kysten, noe som blant annet gikk utover strendene der.


== Eksterne lenker ==
Arkiv hos CPHC om orkanen Ioke. (engelsk)
Joseph Li Shan

Joseph Li Shan (født i mars 1965 i Daxing i Beijing i Folkerepublikken Kina) er biskop av det katolske erkebispedømmet Beijing i Folkerepublikken Kina, i kommunion med Paven og anerkjent av den kinesiske regjering. 


== Biografi ==
Michael Li Shan kommer fra en katolsk familie; en av hans søsken er nonne. Han fikk sin presteutdannelse ved presteseminaret i Beijing, og var inntil sin bispeutnevnelse sogneprest for Dongtang-kirken i Beijing. 
Han ble ordinert til biskop i den katolske domkirken i Beijing den 21. september 2007 med biskop John Fang Xingyao av Linyi som hovedkonsekrator. Vatikanet meddelte samme dag at han allerede før bispevielsen hadde pave Benedikt XVIs godkjenning. Beijing har minst 60 000 katolikker (2007).
Biskop Joseph Li Shan bragte seg selv senere i en vanskelig situasjon i forhold til Pavestolen, da han få år etter deltok i bispevielsene av to prester som bare hadde lokal og regjeringsorganers anerkjennelse om som var illegitime i pavens øyne. Han ble også visepresident i den regjeringsstøttede katolske bispekonferanse.


== Referanser ==
Fylkesvei 7684

Fylkesvei 7684 går mellom Oshaugen og Holmstaddalen i Sortland kommune. Veien er 2,8 km lang og har hovedsakelig grusdekke.
Veien tar av fra fylkesvei 885 ved Oshaugen i Valfjorden, og går et lite stykke oppover Oshaugdalen før den svinger over et lavt eid og krysser Holmstaddalen. Veien møter fylkesvei 951 på nordsiden av Holmstaddalen.
Frem til 2019 hadde veien betegnelsen fylkesvei 952.


== Kommuner og knutepunkter ==

 Sortland
Fv7636Fylkesvei 7636 Oshaugen
Fv7682Fylkesvei 7682 Holmstaddalen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7684
(no) Statens vegvesen – trafikkmeldinger
Åspaviljongen

Åspaviljongen er et serveringssted i Drammen som eies av Drammen kommune. Stedet ligger i Bragernesåsen halvveis mellom Bragernes torg / Bragernes kirke og Spiraltoppen.


== Historie ==
I årene 1877–1880 ble det bygget en spasérvei fra Bergstien i Drammen opp til et utsiktspunkt i Bragernesåsen. Initiativtageren til veibyggingen var overlærer Morten Album (1824–1885), som sammen med Drammens Sparebank bekostet arbeidene, med en halvpart på hver. Til sammen kostet veien i overkant av kr 4 000. Formålet med veien var å gi drammenserne tilgang til rekreasjonsområdet Bragernesåsen. Ved utsiktspunktet langs veien oppførte snekkermester Ole Ruud i 1886 en paviljong hvor han solgte forfriskninger. Paviljongen ble raskt for liten, og i 1895 besluttet Åskomiteen – som disponerte Bragernesåsen – å oppføre en ny og større paviljong, som fikk navnet Åspaviljongen. Planene ble i mars 1897 godkjent av kommunen. Paviljongen ble oppført av byggmester Magnus Torgersen, som hadde innlevert et anbud på kr 1587,75.
Den 17. mai 1898 ble den nye paviljongen tatt i bruk. Restauratør var konditor Carl August Ekstrøm, som fra 1891 hadde leiet snekker Ruuds paviljong av Åskomiteen. Ekstrøm, og senere hans hustru, var vertskap i Åspaviljongen helt frem til 1935.
Den offisielle åpningen av Åspaviljongen skjedde 16. oktober 1898. Da var 59 herrer innbudt til «vin, kager og cigarrer» i paviljongen, som skulle komme til å fungere som «byens landlige storstue». Året etter ble en kamin innkjøpt (kr. 97,45), og i 1901 ble det oppført en liten smie, slik at det ble mulig å utføre forskjellig slag smedarbeid på stedet. Imidlertid ble også den nye paviljongen etter hvert for liten, og i 1933 var paviljongen dessuten blitt så medtatt at det var behov for en større renovering. Av økonomiske grunner måtte man nøye seg med en mindre ombygging, som var fullført til 17. mai 1935. Da hadde nye restauratører fått kontrakt på driften; Stina Bøe og Ebba Eriksen ble leietagere fra 1. januar 1935. De betalte en årlig leie på kr 3 500. Bøe og Eriksen leide paviljongen frem til 1. januar 1961. Fra 1962 til 1980 var Åspaviljongen bortleid til Ingeborg Olsen. I 1974 ble paviljongens eier, Åskomiteen, formelt nedlagt. Paviljongen ble da vederlagsfritt overdratt til Drammen kommune. I 1980 ble Ingeborg Olsen avløst som restauratør av Leif O. Larsen, som tidligere hadde vært hovmester ved Park Hotel. Larsen drev paviljongen i to tiår, men i desember 2009 gikk hans driftselskap A/S Åspaviljongen konkurs, og paviljongen ble midlertidig stengt. Drammen kommune inngikk i 2011 driftsavtale med Bård Gulbrandsen og Torgeir Hestnes, som gjenåpnet Åspaviljongen den 14. april 2011.
Den opprinnelige paviljongen, St. Gothards Paviljong, benyttes i dag som et uthus.


== Eiere ==
1898–1974: Åskomiteen
1974–: Drammen kommune


== Referanser ==


== Litteratur ==


== Eksterne lenker ==
Hjemmeside (Arkivert)


== Kilder ==
Björkesåkra-sjøen

Björkesåkra-sjøen er en innsjø på grensen mellom Lunds kommune og Svedala kommune i Sverige. Den ligger rett øst for Sturups flyplass. Insjøen dekker et område på 69 hektar og ligger 60 meter over havet. Björkesåkra-sjøen ligger avsidesliggende til og har et rikt fugleliv.
Talent (myntenhet)

Talent er en gammel mynt- og vektenhet som blant annet ble brukt i gresk oldtid og i Romerriket på Jesu tid. En talent tilsvarer 60 mine, en vektenhet med forskjellig verdi i syrisk, jødisk, fønikisk, persisk og gresk tradisjon. Masseenheten ble angivelig innført av statsmannen og dikteren Solon i Aten omkring 600 før Kristus der en talent tilsvarte cirka 26 kilo. Den ble brukt til å måle gull og sølv og ble også regnet som en myntenhet av svært høy verdi.
Modellervoks

Modellervoks, også kalt modellerkitt  eller modellkitt, er en blanding av fint pulver (talkum eller leire) og voks-oljer, eventuelt tilsatt pigmenter. Det brukes til å lage tredimensjonale figurer av. Blandingen kan knas sammen igjen og brukes mange ganger.
Ved rett blanding mellom pulver og leire, er massen plastisk, og beholder den gitte fasongen. Blir det for varmt, siger verket sammen.
Siden ingrediensene vanligvis ikke er giftige, var modellervoks i flere farger en populær gave å gi bort til jul til barn. Enkelte kunstnere har også brukt slik voks til modeller for videre arbeide med andre media. Noen animasjonsfilmer bruker figurer av modellervoks.
Nyere varianter kan varmes i vanlig stekeovn slik at figuren blir hard og varig. 


== Se også ==
Trolldeig
Dani Filth

Dani Filth (født Daniel Lloyd Davey 25. juli 1973 i Hertford, England) er vokalist i det engelske ekstrem metal-bandet Cradle of Filth.


== Personlig liv ==
Filth er sønn av Susan Janet Moore og Lawrence John Davey i Hertford og er den eldste av fire søsken. Dani har to søstre, Amanda (f. 1975) og Rachel (f. 1978). Han giftet seg med sin kone Toni, 31. oktober 2005 i Ipswich. De to har en datter, Luna Scarlett (f. 8. februar 1999).


== Karriere ==
Dani Filth grunnla og representerer Cradle of Filth. Han har tidligere spilt i band som Carnival Fruitcake, The Lemon Grove Kids, PDA og Feast on Excrement. Han har hentet inspirasjon fra Judas Priest,  Venom, Keiser,  Destruction, Slayer,  Iron Maiden, Sabbat, The Misfits, Paradise Lost og Tim BurtonsThe Nightmare before Chirstmas. I en alder av 18 tok Filth en jobb i en bulgarsk restaurant. Han valgte senere sin karriere i musikk.


== Eksterne lenker ==
Offisielt nettsted 
(en) Dani Filth – kategori av bilder, video eller lyd på Commons 
(en) Dani Filth på Internet Movie Database 
(en) Dani Filth hos The Movie Database 
(en) Dani Filth på Discogs 
(en) Dani Filth på Discogs 
(en) Dani Filth på MusicBrainz 
(en) Dani Filth på Encyclopaedia Metallum 
(en) Dani Filth på Spotify 
(en) Dani Filth på Last.fm 
(en) Dani Filth på AllMusic
Fylkesvei 2158

Fylkesvei 2158 går mellom Valmen i Åmot og Sjøenden i Trysil.
Veien går langs Osensjøens vestside.
Frem til 2019 hadde veien betegnelsen fylkesvei 562 (Hedmark).


== Kommuner og knutepunkter ==

 ÅmotValmen 

 TrysilOsensjøen vest 


== Referanser ==


== Eksterne lenker ==
Kartverkets norgeskart
Vegvesenets vegkart

(no) Statens vegvesen – trafikkmeldinger Fv2158
(no) Statens vegvesen – trafikkmeldinger
R.E.M.s diskografi

Denne artikkelen lister offisielt utgitte album, singler og videoer/DVD-er av det amerikanske rockebandet R.E.M, samt utgivelsesdato i USA og beste oppnådde listeposisjon i USA og England.


== Studioalbum ==


== EP ==


== Livealbum ==


== Samlealbum ==
† Album utgitt utenfor kontrakt (blir ikke regnet som en del av bandets offisielle diskografi).


== Soundtrack ==


== Singler ==


== Videoer ==


== Se også ==
R.E.M.
Fylkesvei 7692

Fylkesvei 7692 går mellom Myrland og Hognfjordeidet i Sortland kommune.
Veien går langs Godfjordens vestside.
Frem til 2019 hadde veien betegnelsen fylkesvei 960.


== Kommuner og knutepunkter ==

 SortlandVesterlandet 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7692
(no) Statens vegvesen – trafikkmeldinger
Fretheim bru

Fretheim bru er ei veibru i Aurland kommune i Sogn og Fjordane.
Brua som er ei buebru i limtre, krysser Flåmselva i Flåm sentrum. Brua er 38 meter lang og ble åpnet i 2006. Bæresystemet er overliggende innoverlente treleddsbuer med strekkstag. Vegdekket er av tverrspent skurlast.


== Se også ==
Brekke bru
Måsørbrua
Liste over broer i Norge
Liste over broer i Norge etter lengde


== Referanser ==
Terje Sporsem

Terje Sporsem (født 17. mai 1976) er en norsk komiker fra Ålesund, bosatt på Kolbotn. Sporsem debuterte som standupkomiker på utestedet Christian Kvart i Oslo i 1996.


== TV-produksjoner ==
I 2003 og 2004 ble han kjent for et større publikum da han var med på å lage den Jackass-inspirerte humorserien Judas, som gikk på TVNorge. Han har siden vært programleder for Grip mikrofonen, Skaperen, Zebra Grand Prix, Amatørenes aften og Artistgalla, vært deltaker i Skal vi danse og lagkaptein i panelprogrammet 9 av 10 nordmenn. I 2012 var Sporsem én av tre programledere i P4s radiofrokost. 
Sporsem har stemmen til karakteren Mel i filmen Kjæledyrenes hemmelige liv som hadde premiere i juni 2016.Den 2. juni 2018 deltok Sporsem i nostalgi-spørreprogrammet Tidsbonanza på NRK1 hvor han sammen med lagkamerat Maria Stavang vant dagens konkurranse.Sporsem vant Masterchef Norge i 2014 og Camp Kulinaris i 2019. i kjølvannet av disse seierne har han vært å se som dommer i flere matprogrammer, blant annet Truls à la Hellstrøm i 2019. Terje kom på andre plass i Farmen kjendis i 2021 Etter oppholdet på Farmen var Terje Sporsem programleder for det direktesendte programmet Sommerfest fra Telemark, sammen med Katarina Flatland.I 2021 er Sporsem aktuell i NRK TV med sitt eget stand-up show fra 2017, Religion.


== Sceneoppsetninger ==
Terje Sporsem har satt opp tre soloforestillinger: Mitt liv som Terje (2007), Krig (2012) og Religion (2017). Regissør for alle tre forestillingene var Per-Olav Sørensen. Sporsem ble nominert til Beste Standup under Komiprisen på NRK for alle showene, og ble tildelt stå-opp prisen i 2007 i forbindelsen med Mitt liv som Terje.
2021 har feirer Terje Sporsem 25 år som komiker med premieren på det nye soloshowet Absolute norsk som har premiere i hjembyen hans, Ålesund. Sporsem har dessuten medvirket i oppsetninger som 100 år i rødt, hvitt og blått med blant annet Steinar Albrigtsen, Lisa Tønne, Heidi Gjermundsen Broch og Gustav Nilsen, Vi 3 er ikke Romeo og Julie, Sommerlatter og Grand Prix-musikalen Lykken er.
Sporsem har jobbet en del sammen med Ørjan Burøe. Sammen har de blant annet satt opp forestillingene «Tro håp og kjærringer» (Tjøme 2002) og «Nesten kjent fra tv» (Kragerø 2004).


== Management ==
Sporsem er representert av humorbyrået Feelgood&iStage, der han også er en av medeierne. Firmaet er en sammenslåing av iStage Entertainment AS som Sporsem startet opp sammen med blant andre Nils-Ingar Aadne og Dag Sørås i 2014 og Feelgood Scene Film og TVs produksjonsselskap for live underholdning, Feelgood Scene.
Han er gift med Katrine Myrenget, datter av tidligere Rosenborg-spiller Kjell Myrenget, som han fridde til på direkten på P4 i oktober 2006.


== Referanser ==


== Eksterne lenker ==
(no) Offisielt nettsted 
(no) Terje Sporsem på Twitter 
(no) Terje Sporsem på Instagram
Yousuf Gilani

Yousuf Gilani (født 1972) er en norsk lokalpolitiker i Drammen. Gilani er født og oppvokst i Norge, med pakistansk bakgrunn. Han tok lærerutdanning fra Høgskolen i Vestfold og har tatt første avdeling jus. Hans opptreden i og utenfor politikken gjennom en årrekke har gjort ham til en svært omstridt person i lokalsamfunnet. 


== Politisk karriere ==
Han var medlem av formannskapet i perioden 2003 – 2007 og var nestleder for Bystyrekomité byutvikling og kultur 2011-2015. Gilani ble valgt inn i Drammen bystyre for sin tredje periode for Arbeiderpartiet i 2007. Dagen etter valget uttalte han til media at årsaken til at en stor andel (8 av 15) innvalgte Ap-representanter hadde ikke-vestlig innvandrerbakgrunn var en kampanje hvor mange med innvandrerbakgrunn hadde kumulert kandidater med samme bakgrunn som dem selv. Senere viste det seg at dette skjedde etter at stemmer var kjøpt av folk fra rusmiljøet. Gilanis navn stod på de omdiskuterte stemmesedlene politiet bekreftet at slektninger av han hadde distibuert, men Gilani ble aldri siktet. Han ble deretter presset til å melde seg ut av Arbeiderpartiet. I 2009 meldte han overgang til Venstre etter å ha fungert som uavhengig representant i Drammen bystyre fra 2007.  
En gruppering i Europaparlamentet, Alliansen av liberale og demokrater for Europa (ALDE), tildelte Gilani i 2014 årets «Leader Award»-pris. Gilani fikk utmerkelsen for sitt arbeid med bekjempelse av terrorisme og sitt arbeid i lokalsamfunnet. Han ble innvalgt i Drammen bystyre for femte gang ved kommunevalget i 2015. Etter kommunevalget i 2015 ble han valgt til varaordfører i Drammen.I 2016 stormet det igjen rundt Gilani, da det ble kjent at flere av hans familiemedlemmer var involvert i en større korrupsjonssak knyttet til eiendom.  Gilani benektet all kjennskap til saken, men i 2017 ble han selv siktet for ulovligheter i en byggesak, og for ID-tyveri. Gilani vedtok en bot for dette. Etter dette forsøkte både andre partier  og hans nye parti Venstre å få Gilani til å trekke seg.  Til slutt endte det med at Gilani for andre gang trakk seg fra et politisk parti etter å ha blitt erklært uønsket. På vei ut truet han sin egen lokallagsleder for å få denne til å trekke seg. Lokallagslederen ble sittende.


== Privatliv ==
Gilani ble i 2001 dømt til fem måneders ubetinget fengsel for vold mot sin svoger, som på sin side skal ha utsatt hans søster for mishandling. Gilani ble også idømt saksomkostninger. I perioden før voldsdommen hadde han selv vært en sentral skikkelse i antivoldsorganisasjonen Non Fighting Generation. Gilani har også vært en profilert skikkelse i norsk cricket, både som ekspertkommentator i media og styremedlem i cricketforbundet. Omfattende økonomisk rot førte til at Idrettsforbundet i 2016 kastet styret Gilani satt i. 


== Referanser ==
Kormoran

Kormoran kan henvis til flere ting:

AS.34 Kormoran, sjømålsmissil
«Kormoran», tysk torpedobåt
«Kormoran», tysk hjelpekrysser
Kormoran, tysk navn for storskarv
Lehe (Ditmarsken)

Lehe er en kommune (tysk: Gemeinde) i Lundens amt, og er den nordligste kommunen i kretsen Ditmarsken i Schleswig-Holstein, Tyskland. Gjennom historien har Lehe vært nært knyttet til Lunden. 


== Geografi ==
Lehe er, som sagt, den nordligste kommunen i kretsen Ditmarsken, og ligger ca. 22 km nord for Heide, og 21 km nord for Husum.


== Personer ==
Peter Swyn, en av de viktigste lederne av Bonderepublikken Ditmarsken på 1400-tallet ble født, og senere drept i Lehe.


== Referanser ==


== Eksterne lenker ==
Offisielt nettsted 
(en) Lehe (Dithmarschen) – kategori av bilder, video eller lyd på Commons
Breda modello 30

Mitragliatore Breda Modello 30 var standard lett maskingevær i den italienske hær under den andre verdenskrig.
Breda 30 ble ansett som et dårlig våpen. Det hadde skjøre magasinklips, lav skuddtakt, brukte den relativt svake 6,5 x 52 mm Carcano patronen og var ofte utsatt for forkilinger. Den hadde et magasin som var festet på høyre side av våpenet, og som ble ladet med messing eller stålklips med 20 skudd i hvert klips.
Våpenet ble avfyrt fra såkalt lukket sluttstykke, og hadde en smøreanordning som sprøytet litt olje på hver patron før den kom inn i kammeret. Dette systemet førte til at løpet og kammeret fort ble varmt, noe som igjen kunne gjøre at en patron gikk av før mekanismen var helt lukket. Oljen gjorde at støv og skitt festet seg til mekanismen, noe som gjorde at våpenet hadde lett for å forkile seg, spesielt under felttoget i Nord-Afrika.


== Se også ==
Liste over maskingeværer
Torinos kongelige bibliotek

Torinos kongelige bibliotek (italiensk: Biblioteca Reale di Torino) er et av Italias viktigste museer.
Biblioteket ble grunnlagt av Karl Albert av Sardinia i 1839 og for øyeblikket beskyttes her om lag 220 000 enheter, 4 500 manuskripter, 3 000 tegninger, 187 inkanubler og andre elementer som aviser og kart. 
Biblioteket ble inntil slutten av 2006 ledet av Giovanna Giacobello Bernard. Dagens direktør er Maria Letizia Sabastiani.
Av alle eiendelene i samlingen er den mest kjent sannsynligvis selvportrettet av Leonardo da Vinci som bevares under bakkenivå i biblioteket.


== Eksterne lenker ==
(it) Offisielt nettsted 
(en) Biblioteca Reale (Turin) – kategori av bilder, video eller lyd på Commons 
Sobre la Biblioteca Real hos extratorino.com (italiensk)
ISSF 25 meter pistol

25 m pistol, tidligere kalt sportspistol er en av skyteøvelsene i ISSF. Øvelsen ble innført som en kvinneøvelse i 1960-årene. Den var basert på reglene for 25 m grovpistol, men ble skutt med .22-kaliber pistol i stedet for grovkalibervåpnene som mennene brukte.
I 1984 begynte man med egne skyteøvelser for kvinner i OL, og dermed kom sportspistol med i det olympiske programmet. Internasjonalt blir øvelsen bare skutt av kvinner og juniorer, mens menn har grovpistol i stedet. I mange land blir allikevel 25 m pistol skutt i herreklassene i nasjonale stevner og nedover.
Siden 25 m pistol er olympisk øvelse er det finaleskyting, noe det ikke er i grovpistol. De åtte beste skytterne kommer til finalen, som består av fire hurtigserier med 5 skudd i hver serie. Poengsummen i finalen blir lagt sammen med poengsummen fra kvalifiseringen.


== Gjeldende verdensrekorder ==


== Olympiske og verdensmestere ==


== Eksterne lenker ==
ISSFs offisielle sider
Daniel Moreno

Daniel Moreno Fernández (født 5. september 1981 i Madrid) er en profesjonell spansk landeveissyklist.
Hans største seier til nå i karrieren var da han vant den 4. etappen av Vuelta a España i 2011. Det skjedde på en fjelletappe.


== Meritter ==


== Referanser ==


== Eksterne lenker ==
(en) Daniel Moreno – kategori av bilder, video eller lyd på Commons 
(en) Daniel Moreno – ProCyclingStats 
(en) Daniel Moreno – Cycling Archives 
(en) Daniel Moreno – Cycling Quotient 
(en) Daniel Moreno – CycleBase
Friedrichskoog

Friedrichskoog er en kommune i kretsen Ditmarsken i delstaten Schleswig-Holstein, Tyskland. Friedrichskoog ligger ved utløpet av Elben på Nordsjø-kysten. Friedrichskoog ligger ca. 25 km sørvest for Heide, og 25 km nordøst for Cuxhaven. Friedrichskoog ligger i marsklandet i Sør-Ditmarsken. Landskapet ble ikke beskyttet med diker før det 18. og 19. århundre, og er svært fruktbart. Saltavsetningene mellom byens havn og Trischendamm var 4,85 km² store, og opptil 1,2 km brede (2001).


== Bilder ==

		
		


== Referanser ==


== Eksterne lenker ==
Offisielt nettsted 
(en) Friedrichskoog – kategori av bilder, video eller lyd på Commons 
Lenkesamling for Friedrichskoog – Open Directory Project